open-index/open-wikipedia-markdown huggingface dataset:
ஹரியெட் குயிம்பி

**ஹரியெட் குயிம்பி** (*Harriet Quimby*; மே 11, 1875 - சூலை 1, 1912) ஒரு பெண் விமானி மற்றும் திரைக்கதை எழுத்தாளர் ஆவார். இவர் 1911-ல் அமெரிக்க ஐக்கிய நாடு அளிக்கும் பறக்கும் உரிமம் பெற்ற முதல் பெண்மணி என பெயர் பெற்றுள்ளார். 1912-ல் ஆங்கிலக் கால்வாயினை கடந்த முதல் பெண்ணெனவும் பெயர் பெற்றார். இவர் 37 அகவல் வரையே வாழ்ந்தாலும், விமானத்துறையில் பெண்களின் பங்கிற்கு பெரிதும் வித்திட்டார்.

## ஹாலிவுட்
1911-ல் குயிம்பி 7 திரைக்கதைகளை இயற்றியுள்ளார். இவை அமைதிப்படங்களாக உருவாக்கப்பட்டன. இவை எல்லாவற்றையும் டி. வி. க்ரிஃப்ஃபித் (D. W. Griffith) என்பவர் இயக்கினார். குயிம்பி ஒரு படத்தில் சிறு பாத்திரமும் நடித்துள்ளார்.

## உசாத்துணை

பகுப்பு:1875 பிறப்புகள்
பகுப்பு:1912 இறப்புகள்
பகுப்பு:புகழ்பெற்ற பெண்கள்
பகுப்பு:அமெரிக்க விமானிகள்
பகுப்பு:அமெரிக்கப் பெண்கள்
கே. தங்கவேல்

**கே. தங்கவேல்** (*K. Thangavel*, 6 அக்டோபர், 1951 - 13 செப்டம்பர், 2020) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தல்களில், திருப்பூர் தெற்கு சட்டமன்ற தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

திருப்பூரைச் சேர்ந்த இவர், இந்திய தொழிற்சங்க மையத்தின் முன்னணி ஊழியராகத் தன் அரசியல் வாழ்க்கையைத் தொடங்கினார். 1984 ஆம் ஆண்டு நடந்த 127 நாட்கள் வேலை நிறுத்தப் போராட்டத்திற்கு தலைமையேற்று நடத்தினார். அந்தப் போராட்டம் திருப்பூரில் பனியன் தொழில் தொழிலாளர்களுக்கு பஞ்சப்படி கோரி நடந்தது. மார்க்சிஸ்ட் கம்யூனிஸ்ட் கட்சியைச் சேர்ந்த இவர், அக்கட்சியின் தமிழ்நாடு மாநில செயற்குழு உறுப்பினராகவும் இருந்தார்.

## இறப்பு
கொரோனா தொற்றினால் பாதிக்கப்பட்ட இவர், கோவையில் உள்ள தனியார் மருத்துவமனையில் சிகிச்சை பெற்று வந்தார். ஆனால் சிகிச்சை பலனளிக்காமல் 13 செப்டம்பர், 2020 அன்று அதிகாலை 2.24 மணியளவில் மரணமடைந்தார்.

## மேற்கோள்கள்

## வெளி இணைப்புகள்
* 

பகுப்பு:1951 பிறப்புகள்
பகுப்பு:2020 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:திருப்பூர் மாவட்ட மக்கள்
கிழக்கத்திய நேர வலயம்

**கிழக்கத்திய நேர வலயம் ** (*Eastern Time Zone*, **ET**, **கி.நே.வ**) ஐக்கிய அமெரிக்காவின் கிழக்குப் பகுதியில் அமைந்துள்ள  17 மாநிலங்களிலும்  கனடாவின் சில பகுதிகளிலும் தென் அமெரிக்காவில் மூன்று நாடுகளிலும் பயன்படுத்தப்படுகிறது.

**கிழக்கத்திய சீர்தர நேரம்** (**EST**) பாவிக்கும் இடங்கள் முன்குளிர்/குளிர் காலங்களில் சீர்தர நேரத்தைப் பேணும்போது ஒருங்கிணைந்த பன்னாட்டு நேரத்திலிருந்து  ஐந்து மணி நேரம் பின்தங்கி உள்ளனர் (ஒஅநே−05:00).

கோடை அல்லது இளவேனில் காலத்தில் பகல்பொழுதை சேமிக்கும் வண்ணம்  **கிழக்கத்திய பகல்சேமிப்பு நேரம்** (**EDT**) பாவிக்கப்படும்போது ஒருங்கிணைந்த பன்னாட்டு நேரத்திலிருந்து  நான்கு மணி  நேரம் பின்தங்கி உள்ளனர் (ஒஅநே−04:00).

இந்த நேர வலயத்தின் வடக்குப் பகுதிகளில் மார்ச்சு மாதத்தின் இரண்டாம் ஞாயிறன்று விடிகாலை 2:00 மணிக்கு சீர்தர நேர கடிகாரங்கள் பகல்சேமிப்பு நேரம் 3:00 மணிக்கு முன்தள்ளப்படுகின்றன.  இதேபோன்று நவம்பர் மாதத்தின் முதல் ஞாயிறன்று விடிகாலை 2:00 மணிக்கு பகல்சேமிப்பு கடிகாரங்கள்  1:00 மணி சீர்தர நேரத்திற்கு  பின்தள்ளப்படுகின்றன. தென்பகுதிகளில் உள்ள பனாமா மற்றும் கரீபிய நாடுகளில் இத்தகைய பகல்சேமிப்பு நேரங்கள் பாவிக்கப்படுவதில்லை.

பகுப்பு:நேர வலயங்கள்
மேழம் (இராசி)

**மேழம்** (இராசியின் குறியீடு: , சமசுகிருதம்: **மேஷம்**) என்பது வருடை (ஒரு வகை ஆடு) என்ற பொருள் கொண்டு 12 இராசிகளில் முதல் இராசியாக கருதப்படுகிறது. இது விண்ணின் முதல் 30 பாகைகளை குறிக்கும் (0°≤  <30º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் சித்திரை மாதம் மேழத்திற்கு உரிய மாதமாகும். எனவே இது கிரெகோரிய நாட்காட்டியின் ஏப்ரல் மாத பிற்பாதியும், மே மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது.

## மேற்கத்திய சோதிடம்
மேற்கத்திய சோதிட நூல்கள் படி மார்ச்சு 21 முதல் ஏப்ரல் 19 வரை (இரு நாட்களும் உட்பட) பிறந்தோரை மேழ இராசியினர் என்று அழைப்பர்.

## கோள்
இந்த இராசிக்கான அதிபதி செவ்வாய் (கோள்) என்றும் உரைப்பர்.

## வழிபட வேண்டிய கோவில்
மேழ இராசியினர் வழிபட வேண்டிய கோவில் பழனி முருகன் கோவில் ஆகும். கார்த்திகை மாதத்தில் முருகனுக்கு உகந்த நாள்களில் மேழ இராசியினர் வழிபடுவது சிறப்பு ஆகும். 

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
விடை (இராசி)

**விடை** (இராசியின் குறியீடு: , சமசுகிருதம்: **ரிஷபம்**) என்பது காளை அல்லது மாடு என்ற பொருள் கொண்டு 12 இராசிகளில் இரண்டாம் இராசியாக கருதப்படுகிறது. இது விண்ணின் 30 முதல் 60 பாகைகளை குறிக்கும் (30°≤  <60º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் வைகாசி மாதம் விடைக்கு உரிய மாதமாகும். எனவே இது கிரெகோரிய நாட்காட்டியின் மே மாத பிற்பாதியும், சூன் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி ஏப்ரல் 20 முதல் மே 20 வரை (இரு நாட்களும் உட்பட) பிறந்தோரை விடை ராசியினர் என்று அழைப்பர்.

## கோள்
இந்த இராசிக்கான அதிபதி வெள்ளி (கோள்) என்றும் உரைப்பர்.

## கோவில்
தஞ்சாவூர் மாவட்டம் கும்பகோணம் அருகே அமைந்துள்ள திருவிசநல்லூரில் உள்ள இயோகநந்தீசுவரர் திருக்கோயில் இந்த இராசியினர் வழிபடவேண்டிய திருக்கோவில்.

## இராசிகள்

## மேற்கோள்கள்

## மூலம்

*

## வெளி இணைப்புகள்
*

பகுப்பு:இராசிகள்
ஆடவை (இராசி)

**ஆடவை** (இராசியின் குறியீடு: , சமசுகிருதம்: **மிதுனம்**) என்பது இரட்டைகளைக் குறிக்கும். 12 இராசிகளில் மூன்றாம் இராசியாக கருதப்படுகிறது. இது விண்ணின் 60 முதல் 90 பாகைகளை குறிக்கும் (60°≤  <90º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆனி மாதம் ஆடவைக்கு உரிய மாதமாகும். எனவே இது கிரெகோரிய நாட்காட்டியின் சூன் மாத பிற்பாதியும், சூலை மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி மே 21 முதல் சூன் 20 வரை (இரு நாட்களும் உட்பட) பிறந்தோரை ஆடவை ராசியினர் என்று அழைப்பர்.

## கோள்
இந்த இராசிக்கான அதிபதி புதன் என்று உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:இராசிகள்
நியூ இங்கிலாந்து

**நியூ இங்கிலாந்து ** (*New England*, புதிய இங்கிலாந்து) ஐக்கிய அமெரிக்காவின் வடகிழக்குப் பகுதியில் அமைந்துள்ள  நிலப்பரப்பாகும்.  இந்நிலப்பகுதியில் ஆறு மாநிலங்கள் அமைந்துள்ளன.  இவை மேய்ன், வெர்மான்ட், நியூ ஹாம்சயர், மாசச்சூசெட்ஸ், கனெடிகட், மற்றும் றோட் தீவு ஆகும். நியூ இங்கிலாந்து எனப்படும் வலயம் அரசியல் பிரிவல்ல. இதன் தென்மேற்கே நியூயார்க் மாநிலமும் வடமேற்கே கியூபெக்கும் கிழக்கே நியூ பிரன்சுவிக்கும் அத்திலாந்திக்குப் பெருங்கடலும் எல்லைகளாக அமைந்துள்ளன.

வட அமெரிக்காவில் ஐரோப்பியர்கள் முதன்முதலில் குடியேறிய  குடியேற்றங்களில் ஒன்றான நியூ இங்கிலாந்தில் 1620இல்  இங்கிலாந்திலிருந்து வந்திறங்கிய சமயப் பயணர்கள்  பிளைமவுத் குடியிருப்பை அமைத்தனர். பத்தாண்டுகள் கழித்து இதற்கு வடக்கே பாசுடனில் குடியேறிய  தூய்மைவாத கிறித்தவர்கள் மாச்சசூசேட்சு வளைகுடா குடியிருப்பை ஏற்படுத்தினர்.  அடுத்த 130 ஆண்டுகளில் நியூ இங்கிலாந்தில் நான்கு பிரெஞ்சுப் போர்கள் நடந்துள்ளன. துவக்க காலங்களில் இப்பகுதியின் பொருளாதாரம் மீன்பிடித்தலை அடிப்படையாக கொண்டிருந்தது. 

## மேற்சான்றுகள்

## வெளி இணைப்புகள்
;அரசியல்
*New England Governors Conference
;வரலாறு
*Historic New England
*Minuteman National Park Homepage - American Revolution battle site
;நிலப்படங்கள்
*Historic USGS Maps of New England & NY 
*Map of New England. From the 1871 Atlas of Massachusetts by Walling and Gray.
;பண்பாடு
*New England Music Archive
;இணைய மடலாடற் குழுக்கள் 
*The Northeast States Forum @ Delphiforums

பகுப்பு:ஐக்கிய அமெரிக்க புவியியல்
கோபாலகிருஷ்ண அடிகா

**கோபாலகிருஷ்ண அடிகா** தற்கால கன்னட இலக்கியத்தில் சிறந்து விளங்கும் கன்னடக் கவிஞரும் எழுத்தாளரும் ஆவார்.

## ஆக்கங்கள்
* பாவதரங்கா - 1946
* அனந்தே - 1954 
* பூமி கீதா - 1959
* மண்ணின வாசனே- 1966
*வர்த்தமானா - 1972
* இதன்னு பயசிரலில்லா - 1975
* சமக்ர காவியா - 1976
* மூலக மகாசரயு
* பட்டலாரட கங்கே

## சான்றுகள்

பகுப்பு:1918 பிறப்புகள்
பகுப்பு:1992 இறப்புகள்
பகுப்பு:சாகித்திய அகாதமி விருது பெற்றோர்
பகுப்பு:கன்னடக் கவிஞர்கள்
பகுப்பு:இந்திய எழுத்தாளர்கள்
பகுப்பு:கன்னட எழுத்தாளர்கள்
புனே பன்னாட்டு மாரத்தான்

**புனே பன்னாட்டு மாரத்தான்** என்பது ஆண்டுதோறும், புனேவில் நடைபெறும் மாரத்தான் ஓட்டமாகும். 1983-ம் ஆண்டு முதல் இம்மாரத்தான் போட்டிகள் நடைபெற்று வருகின்றது. பன்னாட்டு போட்டியாக நடத்தப்படுவதால் உள்ளூர் மக்கள் மட்டுமின்றி வெளியூர் மற்றும் வெளிநாட்டு வீரர்களும் பங்குபெறுகின்றனர்.

இதில் புகழ்பெற்ற பிரபல்ங்கள் பங்கேற்கும் குறைந்த தூர ஓட்டமும் நடத்தப்படுகிறது. இதில் திரட்டப்படும் நிதி, பல்வேறு நலத்திட்டங்களுக்காக பயன்படுத்தப்படுகிறது. 

## வெற்றியாளர்களின் பட்டியல்

**குறியீடு:**

## குறிப்புகளும் மேற்கோள்களும்

;வெற்றியாளர்களின் பட்டியல்
*Krishnan, Ram Murali *et al.* (2010-12-14). Pune Marathon . Association of Road Racing Statisticians. Retrieved on 2011-10-23.

## வெளி இணைப்புகள்
*20th edition of the Pune International Marathon, sponsored by Hutch Technologies 
* 25th edition of the Pune International Marathon

பகுப்பு:புனே
பகுப்பு:இந்திய மாரத்தான்கள்
மூடர் கூடம்

**மூடர் கூடம்** இயக்குநர் நவீன் இயக்கி வெளிவந்த இந்தியத் தமிழ்த் திரைப்படம். இப்படத்தின் இசையமைப்பாளர் டிரினிட்டி இசைக் கல்லூரியின் நடராஜன் சங்கரன் ஆகும்.

## நடிப்பு
* நவீன் - நவீன்
* சென்ட்ராயன் - சென்ட்ராயன்
* ராஜாஜி - வேலைசாமி
* கிருபாகரன் -கிருபாகரன்
* ஓவியா - கற்பகவள்ளி
* ஜெயபிரகாஷ் - பக்தவாச்சலம்
* அனுபமா குமார் - மன்டோதரி
* சிந்து ரெட்டி - பர்சானா
* பாஸ்கர் - தக்காளி
* சஞ்சீவி - ஆட்டோ குமார்
* உதயபானு மகேசுவரன் - சலிம் பாய்
* சபேஷ் - சபேஷ்
* மானசா - சுபிக்சா

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஓவியா நடித்த திரைப்படங்கள்
நாட்டுப்பற்றாளர்களின் நாள்

**நாட்டுப்பற்றாளர்களின் நாள் ** (Patriots' Day, அல்லது *Patriot's Day* அல்லது *Patriots Day*) மாசச்சூசெட்ஸ்,  விசுகான்சின், மெய்ன் ) மாநிலங்களில் சட்டப்படியான விடுமுறை நாளாகும்.  அமெரிக்கப் புரட்சியின் போது போராடிய அமெரிக்க ஆடவர்களையும் மகளிரையும் நினைவுகூறும் வண்ணம் இந்நாளைக் கொண்டாடுகின்றனர்.  1775ஆம் ஆண்டில் நிகழ்ந்த அமெரிக்கப் புரட்சியின் முதல் போர்களான லெக்சிஙடன் மற்றும் கோன்கார்டு போர்களை நினைவுகூறும் வண்ணம் இது ஏப்ரல் 19ஆம் நாள் கொண்டாடப்பட்டு வந்தது. 1969 முதல் இது ஏப்ரல் மாதத்தின் மூன்றாம் திங்களன்று கொண்டாடப்படுகிறது. மாசச்சூசெட்சிலும் மெய்னிலும் இது பொது விடுமுறையாக உள்ளது; விசுகான்சினில் பள்ளிகளுக்கான விடுமுறையாக உள்ளது.

ஒவ்வொரு ஆண்டும்  பாஸ்டன் மாரத்தான் இந்த நாளில் நடத்தப்படுகிறது. 1960 முதல் ஒவொரு ஆண்டும்    பெரும் கூட்டிணைவு அடிப்பந்தாட்டத்தில் தங்களிட போட்டியை பாசுடன் ரெட் சாக்சு அடிப்பந்ந்தாட்ட சங்கம் இந்நாளில் பென்வே பார்க்கில் விளையாடுகிறது. 

## மேற்சான்றுகள்

## வெளி இணைப்புகள்

*Patriots' Day information , via noblenet.org
*Information about Battle Reenactments, via battleroad.org
*Full Schedule of Concord Patriots Day Events and Video , via theconcordlife.com

பகுப்பு:ஏப்ரல் சிறப்பு நாட்கள்
பகுப்பு:அமெரிக்கப் புரட்சி
மடங்கல் (இராசி)

**மடங்கல்** (இராசியின் குறியீடு: 17px, சமசுகிருதம்: **சிம்மம்**) என்பது சிம்மம் என்ற பொருள் கொண்டு 12 இராசிகளில் ஐந்தாவது இராசியாக கருதப்படுகிறது. இது விண்ணின் 120 முதல் 150 பாகைகளை குறிக்கும் (120°≤  <150º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆவணி மாதம் மடங்கலுக்கு உரிய மாதமாகும். எனவே இது கிரெகோரிய நாட்காட்டியின் ஆகத்து மாத பிற்பாதியும், செப்டம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி சூலை 23 முதல் ஆகத்து 22 வரை (இரு நாட்களும் உட்பட) பிறந்தோரை சிம்ம/மடங்கல் இராசியினர் என்று அழைப்பர்.

## கோள்
இந்த இராசிக்கான அதிபதி சூரியன் என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
சுட்ட கதை

**சுட்ட கதை**, அக்டோபர் 25, 2013 அன்று வெளியான இந்தியத் தமிழ்த் திரைப்படம். இப்படத்தின் இசையமைப்பாளர் மேட்லி ப்ளூஸ் ஆகும். இதனை இயக்கியவர் சுபு.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
நேற்று இன்று

**நேற்று இன்று ** இயக்குநர் பத்மா மகன் இயக்கி வெளிவரவிருக்கும் இந்தியத் தமிழ்த் திரைப்படம் ஆகும். சிறப்புத் தோற்றத்தில் பிரசன்னா நடிக்கிறார்.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய சாகச திரைப்படங்கள்
ஆதலால் காதல் செய்வீர்

**ஆதலால் காதல் செய்வீர்** இயக்குநர் சுசீந்திரன் இயக்கி வெளிவந்த தமிழ்த் திரைப்படம் ஆகும். இப்படத்தின் இசையமைப்பாளர் யுவன் சங்கர் ராஜா ஆகும்.

## வரவேற்பு

இத்திரைப்படம் மிகுந்த வரவேற்பைப் பெற்றது. இத்திரைப்படத்தினை பார்த்து இயக்குநர் சேரனின் மகள் திருந்தியதாக செய்திகளும் வெளிவந்தன.  காதலில் விழுவது, காதலைக் கையாள்வது, அதன் பிறகு வரும் நெருக்கடிகளைச் சமாளிப்பது என்று எந்த விஷயத்திலும் பெண்களை கௌரவமாகச் சித்தரிக்காத படம் இது, என்ற கருத்தும் வெளியானது.

## கதைச்சுருக்கம்

காதலி கர்ப்பமாகின்றாள். ஆரம்பத்தில் கருவை கலைக்க வைத்தியசாலைக்கு கொண்டுசென்றபோது மருத்துவர் முடியாது எனவும், திட்டியும் அனுப்பிவிடுகிறார். நாட்கள் சென்றன, 3 மாதம் ஆகிவிட்டது, இனிமேல் கருவைக்கலைக்க முடியாது எனவும் அப்படி கலைத்தால் தாய் உயிருக்கு ஆபத்து எனவும் வேறு சில மருத்துவர்கள் கூறினர். கதையின் நாயகி தான் கர்ப்பமானதை பெற்றோரிடம் மறைக்கின்றாள். ஒருமுறை வாந்தி எடுத்தபோது அவளின் தாய் பார்த்துவிட்டாள். பின்பு பெரிய பிரச்சினை நடந்து ஆண் வீட்டாரிடம் திருமணம் செய்துவைக்கக் கோரிய போது அவர்கள் சாதிப் பிரச்சினை காரணமாக முடியாது எனச் சொல்லிவிட்டனர். எனினும் பெண் வீட்டார் காவல்துறையிடம்  தெரிவித்துவிடுவதாக மிரட்டினர். இறுதியில் திருமணம் நடக்காமலேயே ஒரு ஆண் குழந்தை பிறந்தது. அதை அநாதை இல்லத்தில் சேர்த்துவிட்டனர். அதன் பின் பெண்ணுக்கு இன்னொருவனோடும் ஆணுக்கு இன்னொருத்தியோடும் திருமணம் முடிந்தது.

## மேற்கோள்கள்

## வெளியிணைப்புகள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
துலை (இராசி)

**துலை** (இராசியின் குறியீடு: , சமசுகிருதம்: **துலாம்**) என்பது இருபக்கத்திற்கும் நடுநிலையில் இருக்கும் துலாபாரம் என்ற பொருள் கொண்டு 12 இராசிகளில் ஏழாவது இராசியாக கருதப்படுகிறது. இது விண்ணின் 180 முதல் 210 பாகைகளை குறிக்கும் (180°≤  <210º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஐப்பசி மாதம் துலைக்கு உரிய மாதமாகும். எனவே இது கிரெகோரிய நாட்காட்டியின் அக்டோபர் மாத பிற்பாதியும், நவம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி செப்டம்பர் 23 முதல் அக்டோபர் 22 வரை (இரு நாட்களும் உட்பட) பிறந்தோரை துலை அல்லது துலா இராசியினர் என்று அழைப்பர்.

## கோள்
இந்த இராசிக்கான அதிபதி வெள்ளி என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
கடகம் (இராசி)

**கடகம்** () அல்லது **கர்க்கடகம்** (இராசியின் குறியீடு: , சமசுகிருதம்: கடகம்) என்பது நண்டு என்ற பொருள் கொண்டு 12 இராசிகளில் நான்காம் இராசியாக கருதப்படுகிறது. இது விண்ணின் 90 முதல் 120 பாகைகளை குறிக்கும் (90°≤  <120º). இந்து நம்பிக்கையின் படி இந்தியா நாடு ஆகத்து 15 ஆம் தேதி நள்ளிரவில் 12 மணி அளவில் இந்தியாவிற்கு ஆங்கிலேயர்கள் விடுதலை அளித்தனர். அந்த விடுதலை நேரமே **கடக இராசியில் தான் இந்தியா விடுதலை பெற்றது** என்று இந்திய இந்து புராணங்கள் கூறுகின்றன. இதனாலேயே இந்த இராசியில் பிறந்தவர்கள் பொதுவாக இந்தியாவின் அரசு உயர்பதவிகளில் உள்ளனர் என்ற ஒரு பரவலான செய்தியும் உள்ளது.

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆடி மாதம் கர்க்கடகத்திற்கு உரிய மாதமாகும். எனவே இது கிரெகோரிய நாட்காட்டியின் சூலை மாத பிற்பாதியும், ஆகத்து மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி சூன் 21 முதல் சூலை 22 வரை (இரு நாட்களும் உட்பட) பிறந்தோரை கடக இராசியினர் என்று அழைப்பர்.

## கோள்
இந்த இராசிக்கான அதிபதி சந்திரன் என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
கல்யாண சமையல் சாதம்

**கல்யாண சமையல் சாதம்** குறும்படங்களின் மூலம் விருது குவித்த ஆர்.எஸ். பிரசன்னா இயக்கி வெளிவரவிருக்கும் இந்தியத் தமிழ்த் திரைப்படம். இப்படம் நகைச்சுவை பாணியில் உருவாகியுள்ளது.

கல்யாண சமையல் சாதம் டிசம்பர் 6 ஆம் தேதி வெளியாகி உள்ளது. ‘அச்சமுண்டு அச்சமுண்டு’ தமிழ்த் திரைப்படத்தை இயக்கிய அருண் வைத்தியநாதன் மற்றும் ஆனந்த் கோவிந்தன் இந்தப் படத்தை தயாரித்துள்ளார்கள்.  திருக்குமரன் என்டெர்டெயின்மென்ட் சிவி குமார் இந்தப் படத்தை வாங்கி வெளியிட்டுள்ளார். ஆர். பிரசன்னா இயக்குநராக அறிமுகம் ஆகியுள்ளார். இசையமைப்பாளர் அரோராவிற்கும் இது முதல் படம். திரைப்படம் பரவலான வரவேற்பைப் பெற்றுள்ளது.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:வயதுவந்தோருக்கான நகைச்சுவைத் தமிழ்த் திரைப்படங்கள்
சுறவம் (இராசி)

**சுறவம்** (இராசியின் குறியீடு: , சமசுகிருதம்: **மகரம்**) என்பது முதலை போன்ற உடல் கொண்டு, ஆட்டின் தலை கொண்ட உயிரினமாக சித்தரிப்பர். 12 இராசிகளில் பத்தாவது இராசியாக கருதப்படுகிறது. இது விண்ணின் 270 முதல் 300 பாகைகளை குறிக்கும் (270°≤  <300º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் தை மாதம் சுறவத்துக்கு உரிய மாதமாகும். எனவே இது கிரெகோரிய நாட்காட்டியின் சனவரி மாத பிற்பாதியும், பிப்ரவரி மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி திசம்பர் 22 முதல் சனவரி 19 வரை (இரு நாட்களும் உட்பட) பிறந்தோரை சுறவ இராசியினர் என்று அழைப்பர்.

## கோள்
இந்த இராசிக்கான அதிபதி சனி என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
கும்பம் (இராசி)

**கும்பம்** (இராசியின் குறியீடு: , சமசுகிருதம்: கும்பம்) என்பது ஒரு பானையிலிருந்து பெருகியோடும் நீரினை குறிப்பதாகும். 12 இராசிகளில் பதினோராவது இராசியாக கருதப்படுகிறது. இது விண்ணின் 300 முதல் 330 பாகைகளை குறிக்கும் (300°≤  <330º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் மாசி மாதம் கும்பத்திற்கு உரிய மாதமாகும். எனவே இது கிரெகோரிய நாட்காட்டியின் பிப்ரவரி மாத பிற்பாதியும், மார்ச்சு மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி சனவரி 20 முதல் பிப்ரவரி 18 வரை (இரு நாட்களும் உட்பட) பிறந்தோரை கும்ப இராசியினர் என்று அழைப்பர்.

## கோள்
இந்த இராசிக்கான அதிபதி சனி என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
மீனம் (இராசி)

**மீனம்** (இராசியின் குறியீடு: , தமிழ்/சமற்கிருதம்: மீனம்) என்பது இரு மீன்கள் என்ற பொருள் கொண்டு 12 இராசிகளில் பன்னிரண்டாவது, அதாவது கடைசி இராசியாக கருதப்படுகிறது. இது விண்ணின் 330 முதல் 360 பாகைகளை குறிக்கும் (330°≤  < 360º).

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் பங்குனி மாதம் மீனத்திற்கு உரிய மாதமாகும். எனவே இது கிரெகோரிய நாட்காட்டியின் மார்ச்சு மாத பிற்பாதியும், ஏப்ரல் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

## மேற்கத்திய சோதிடம்
மேற்கத்திய சோதிட நூல்கள் படி பிப்ரவரி 19 முதல் மார்ச்சு 20 வரை (இரு நாட்களும் உட்பட) பிறந்தோரை மீன இராசியினர் என்று அழைப்பர்.

## கோள்
இந்த இராசிக்கான அதிபதி வியாழன் (கோள்) என்றும் உரைப்பர்.

## இராசிகள்

## உசாத்துணை

## மூலம்

*

## புற இணைப்புகள்
*

பகுப்பு:தமிழ் மாதங்கள்
பகுப்பு:இராசிகள்
கேண்டலிஸ் நகர் பெலிக்ஸ்

**புனித கேண்டலிஸ் நகர் பெலிக்ஸ்** இத்தாலி நாட்டில் கேண்டலிஸ் என்ற நகரில் 1515 இல் ஒரு கூலி உழவுக் குடும்பத்தில் பிறந்தவர். வறுமையின் காரணமாக லியோனிசா நகருக்கு அருகிலுள்ள ஒரு பண்ணை வீட்டில் இடையராகவும் பணியாளாகவும் வேலைபார்த்தார். அங்கு வரும் கப்புச்சின் சபை துறவிகளின் வாழ்வால் பெரிதும் ஈர்க்கப்பட்டு பல ஆண்டுகள் போராட்டத்திற்கு பின் தனது 28 வயதில் கப்புச்சின் துறவியானார். எழுதப் படிக்க தெரியாத பெலிக்ஸ் செபங்களை மனப்பாடம் செய்து கொண்டு செபத்தில் தன்னை இணைத்து இறைமனிதனாக வாழ்ந்தார். கப்புச்சின் சபை பணிகளில் ஒன்றான யாசகப் பணியை தன் துறவற தொடக்க நாள் முதல் தன் வாழ்வின் இறுதி நாள் வரை உரோமை நகரில் செய்து வந்தார். இந்த எளிய துறவியின் வாழ்வில் புனிதம் நிறைந்து கிடப்பதைக் கண்ட மக்கள் இவரின் செபங்களுக்காக, ஆசீர்க்காக ஒவ்வொரு நாளும் காத்துக்கிடந்தனர். இவர் தனது இனிய குரலால் பாடி சிறுவர் சிறுமிகளை தன்பால் ஈர்த்து அவர்களுக்கு ஞான அறிவை ஊட்டினார் என்பது குறிப்பிடத்தக்கது. படிப்பறிவு இல்லாத பெலிக்ஸ் தனது இறை ஞானத்தால் பெரும் அறிஞராக திகழ்ந்தார், பலவிதமான மக்களின் சிக்கல்களுக்கு நுண்ணறிவான முடிவை அள்ளித்தந்து உரோமை தெருக்களின் அறிஞர் எனப் போற்றப்பட்டார்.
புனித சார்லஸ் போரோமியோ, புனித பிலிப் நேரி மற்றும் சில கர்தினால்கள் பல முக்கிய முடிவுகளுக்கு இவரின் ஆலோசனையை நாடினர். புனித பதுவை அந்தோணியாரைப் போல இவரும் குழந்தை இயேசுவை கைகளில் ஏந்தும் பேற்றினை பெற்றார் என்பர். இவர் 1587 இல் இவ்வுலக வாழ்வை விட்டு அகன்றார். பிரான்சிஸ்கன் சபையில் ஒரு கிளையாக 1528 இல் அங்கீகரிக்கப்பட்ட கப்புச்சின் சபையின் முதல் புனிதராக 1712 இல் பெலிக்ஸ் உயர்த்தப்பட்டார்.

## சான்றுகள்
https://en.wikipedia.org/wiki/Felix_of_Cantalice
www.catholic.org/saints/saint.php?saint_id=638
www.newadvent.org › Catholic Encyclopedia › F
feliciansistersna.org › Who We Are › Historic Community
ஆ. தைனிஸ், கப்புச்சின் சபையில் தூயவர்கள், தமிழக கப்புச்சின் சபை, கோயம்புத்தூர், 2011, 3-13பக்

பகுப்பு:கப்புச்சின் சபையினர்
பகுப்பு:கிறித்தவப் புனிதர்கள்
பகுப்பு:இத்தாலியின் கிறித்தவப் புனிதர்கள்
பகுப்பு:1515 பிறப்புகள்
பகுப்பு:1587 இறப்புகள்
சென்னையில் ஒரு நாள் (திரைப்படம்)

***சென்னையில் ஒரு நாள்***   2013ஆம் ஆண்டில் சகீத் காதர் இயக்கத்தில் உடன்பிறப்புக்களான பாபியும் சஞ்சயும் எழுதிய தமிழ் திகில் படமாகும். 2011ம் ஆண்டின் மலையாளத் திரைப்படமான *டிராபிக்*கின் மறுபதிப்பான இதனை இராதிகா சரத்குமாரும் லிஸ்டின்  ஸ்டீபனும்  தயாரித்து **[[சன் படங்கள்]]** நிறுவனத்தின் மூலம் வெளியிட்டுள்ளனர்.  இதில் சரத்குமார், பிரகாஷ் ராஜ், சேரன், பிரசன்னா, ராதிகா சரத்குமார், பார்வதி மேனன் மற்றும் இனியா நடித்துள்ளனர். இத்திரைப்படத்தின் திரைக்கதை  மீயுரை வடிவத்தில் அமைந்துள்ளது. ஒரு நிகழ்வை ஒட்டி பல கதைகள் பிணையப்பட்டுள்ளன. சென்னையில் நிகழ்ந்த ஓர் உண்மை நிகழ்வை அடிப்படையாகக் கொண்டு கதை புனையப்பட்டுள்ளது. இதற்கு முன்னதாக  *நான்கு வழிச் சாலை* எனப் பெயரிடப்பட்டிருந்தது. இத்திரைப்படம் மார்ச்சு 29,  2013 அன்று வெளியானது.

## பாத்திரப் படைப்பு
* சரத்குமார் - சௌந்தர பாண்டியன், சென்னை மாநகர போக்குவரத்து ஆணையராக 
* பிரகாஷ் ராஜ் - கௌதம் கிருஷ்ணா, திரைப்பட நடிகர்.
* சேரன் - சத்தியமூர்த்தி, போக்குவரத்துத்துறை  காவலர்.
* பிரசன்னா - மருத்துவர் இராபின்.
* ராதிகா சரத்குமார் - கௌதமின் மனைவி.
* பார்வதி மேனன் -அதிதி 
* இனியா - ஸ்வேதா
* மித்துன் - அஜ்மல்
* சச்சின் - கார்த்திக்
* ஐசுவர்யா தேவன்
* வைசாலி
* காப்ரீயல்லா சார்ல்டன் - ரியா
* ஜெயபிரகாஷ்
* லட்சுமி இராமகிருஷ்ணன்
* சுப்பு பஞ்சு அருணாசலம் - முருகன், கௌதமின் செயலாளர்.
* மல்லிகா - சத்தியமூர்த்தியின் மனைவி.
* மனோபாலா
* சந்தான பாரதி
* சூர்யா - கௌரவ வேடத்தில்

## மேற்சான்றுகள்

## வெளி இணைப்புகள்
*

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நிரல்மொழிமாற்றி

**நிரல்மொழிமாற்றி** அல்லது **தொகுப்பி** (compiler) என்பது ஒரு நிரல் மொழியில் எழுதப்பட்ட நிரலை (source program), இன்னுமொரு நிரல் மொழிக்கு மாற்றும் ஒரு நிரல் (object level program) ஆகும். பொதுவாக சி++, ஜாவா போன்ற ஒரு மேல்நிலை மொழிகளில் இருந்து நிரல் மொழிமாற்றி கீழ்நிலை பொறி மொழிக்கு மாற்றும்.  நிரல் எழுதப்பட்ட மொழி மூல மொழி என்றும், அது மாற்றப்படும் மொழி பெயர்ப்பு மொழி என்றும் அழைக்கப்படும்.

கணினி வன்பொருள்கள் பொறி மொழியையே புரிந்து கொள்வதால் ஒரு மேல் நிலையில் எழுதப்பட்ட ஒரு நிரல் கணினியில் இயங்குவதற்கு நிரல்மொழிமாற்றி அவசியம்.  இணையாக, ஏற்கனவே மொழிமாற்றப்பட்ட நிறைவேற்றத்தகு நிரலாக  இருந்தாலும் கணினி அந்நிரலை நிறைவேற்றும். கணினி இயங்கும் நேரத்தில் மொழிமாற்றும் நிரல் மொழிமாற்றிகள் *interpreters* எனப்படும்.

ஒரு நிரல்மொழிமாற்றியில் ஆறு கட்டங்கள் உள்ளன. அவை  பின்வருமாறு
#சொல் பகுப்பாய்வு (Lexical analysis)
#தொடரியல் பகுப்பாய்வு (Syntax analysis)
#சொற்பொருளியல் பகுப்பாய்வு (Semantic analysis)
#இடைநிலை குறியீடு உருவாக்கம் (Generation of intermediate code)
#குறியீடு தேர்வுமுறை (Code optimisation)
#குறியீடு உருவாக்கம் (Code generation)

##### சொல் பகுப்பாய்வு:
ஒரு தொகுப்பியின்  சொல் பகுப்பாய்வு நிலையின் போது, உள்ளீடு சரம் (input string) அடையாளங்களாக (token) மாற்றப்படுகிறது.

##### தொடரியல் பகுப்பாய்வு:
தொடரியல் பகுப்பாய்வின் போது, ஒரு டோக்கன் என்பது மரம் என்று அழைக்கப்படும் தொடரியல் மரம் (syntax tree) அல்லது இட மரமாக (parse tree) மாற்றப்படுகிறது.

##### சொற்பொருளியல் பகுப்பாய்வு:
சொற்பொருளியல் பகுப்பாய்வு நிலையின் போது, இட மரத்தின் நிலைத்தன்மை சோதிக்கப்படுகிறது. மேலும் அதில் இருக்கும் மேலும் சீரற்ற காரணி நீக்கப்படும்.

##### இடைநிலை குறியீடு உருவாக்கம்:
இடைநிலை குறியீடு என்பது நிலை நிரல் மற்றும் மூல நிலை நிரலுக்கு இடையில் உள்ள ஓர் குறியீடு ஆகும். அது போன்ற ஒரு குறியீடு இந்த கட்டத்தில் உருவாக்கப்படுகிறது.

##### குறியீடு தேர்வுமுறை:
இடைநிலை குறியீடு செயலாக்காப் படிகள் எண்ணிக்கையை குறைத்தல்.

##### குறியீடு உருவாக்கம்:
உகந்த குறியீட்டை உருவாக்க உதவும்.

## நுட்பியல் சொற்கள்
* நிரல்மொழிமாற்றி - Compiler
* மேல்நிலை நிரல்மொழி - High Level Languages
* கீழ்நிலை நிரல்மொழி - Low Level Languages
* மூல மொழி - Source Language or Source Code
* பெயர்ப்பு மொழி - Target Language 
* வன்பொருள் - Hardware
* பொறி மொழி - Machine Language
* நிறைவேற்றத்தகு நிரல் - Executable Program
* நிறைவேற்று- Execute
* Source Code Optimizer - மூல மொழி ஊகவுறுத்தி
* Code Generator - குறிமுறை இயற்றி/நிரல் இயற்றி
* Target Code Optimizer - பெயர்ப்பு மொழி ஊகவுறுத்தி

பகுப்பு:கருத்தியல் கணிமை
பகுப்பு:நிரல்மொழிமாற்றி
பகுப்பு:அமெரிக்கக் கண்டுபிடிப்புகள்
மனோகர் ஜோஷி

**மனோகர் கஜானன் ஜோஷி** (*Manohar Gajanan Joshi*), (2 திசம்பர் 1937 – 23 பெப்ரவரி 2024) இந்தியாவில் உள்ள மகாராஷ்டிரா மாநிலத்தைச் சேர்ந்த முக்கிய அரசியல்வாதியாவார். இவர் சிவசேனா கட்சியின் முக்கியத் தலைவர்களில் ஒருவர். மகாராஷ்டிராவின் முதல்வராக 1995-1999 ஆண்டுகளில் பதவி வகித்தார்.

மேலும், மாநிலங்களவை உறுப்பினராகவும் மக்களவை அவைத்தலைவராகவும் பதவி வகித்தவர். மகாராட்டிரா சட்டப்பேரவையிலும் மேலவையிலும் பதவி வகித்துள்ளார்.

## மேற்கோள்கள்
 

பகுப்பு:1937 பிறப்புகள்
பகுப்பு:2024 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய அமைச்சரவை உறுப்பினர்கள்
பகுப்பு:மராத்தியர்கள்
பகுப்பு:13வது மக்களவை உறுப்பினர்கள்
பகுப்பு:மகாராட்டிர மாநில முதலமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
இருமம்

இலக்கம் சுழியம் கொண்ட தொகுப்பு எணினியல் என்போம். ஒன்றும் சுழியம்  ஒன்றில் ஒன்றி நிலை கொள்ளும். 'இரு' இலக்கத்தில் ஒன்றில் 'ம'ட்டும் தேர்ந்தெடுப்பது  "'இரும"' என்போம்.

**இரும** அல்லது **பிட்டு** (*Bit*) என்பது எணினியியலில் தகவல் ஒன்றின் அடிப்படை அலகு ஆகும். இது சாதனம் ஒன்றில் சேமித்து வைக்க கூடிய இரு நிலைகளில் ஒரு நிலையின் அளவு ஆகும்.

இரு இலக்கத்தினில்(1,0)  ஏதேனும் ஒன்று மட்டும் கொண்ட இலக்கம் " இரும " குறியீடு, எனவும்,
எட்டு இலக்க இரும குறியீடும் 
" எண்கு "(' ' Byte' ' )எனும் ஒரு தொகுப்பு எணினியில் பயன்படுத்துவது ஆகும்.

எணினி (Digital )தொகுப்பில் 
"இரும " என்பது " 8 " எண்கு கொண்ட குழுவாகும். 

ஒரு " இரும " என்பது மிக அடிப்படையான அலகு மற்றும் 1 அல்லது 0 ஆக இருக்கலாம். 

இரண்டிலிருந்து ஒரு இலக்கு கொண்ட " இரும " எனும்  பயனுறு "இரு" குறியீட்டினில் ஒன்றை "ம"ட்டுமே எடுத்துக் கொள்ளும் பயன்பாடு ஆகும்.

எணினி பயன்பாட்டில்,
ஒரு இரும என்பது 0 மற்றும் 1 க்கு இடையில் உள்ள 8 " எண்கு " எனும் எட்டு குறியீட்டை கொண்ட எணினி இயல் கோட்பாடுகளின் மதிப்புகளோடு, 
256 (28) வெவ்வேறு சேர்க்கைகளில், மாறாகவும் வரிசை மாற்றுங்கள் ஆகும்.

அந்த இரு நிலைகளும், மின் பொத்தான் ஒன்றின் இரு அமைவுகளாகவோ, மின் அழுத்தம் அல்லது மின் ஓட்டம் ஒன்றின் இரு மட்டங்களாகவோ, ஒளிச்செறிவின் இரு மட்டங்களாகவோ, காந்தப்புலம் ஒன்றின் இரு முனைவுகளாகவோ இருக்கலாம். பொதுவாக எணினியியலில் இந்த இரு நிலைகளும் 0,1 என்ற இரு மதிப்புகளால் குறிக்கப்படுகிறது.

ஒன்று (1), சுழியம் (0) ஆகிய இரு குறியீடுகளை வைத்து எண்கள் அனைத்தையும் குறிக்கும் முறையை இரும எண் முறை என்றும், அதில் 'இருமம்' என்பது ஓர் இரும இலக்கத்தினை எணினி இயல்பினைக் குறிக்கும் ஆங்கிலத்தின் bit (binary digit) என்பதன் தமிழாக்கம் இரும, இலக்கத்தின் எண்குழும இலக்கினை இருக்கிறது, இல்லை என்ற இரு நிலைகளை ஒரு உறுதி  நிலைமாற்றி இலக்கினை எளிதாக தெளிவாக நிறுவலாம். இந்த இரும நிலை கருத்துரு மற்றும் கணிதம் கணினியியல், எணினியல் இலத்திரனியல் ஆகிய துறைகளுக்கு முக்கியம்.

## சேமிப்பு அளவுகள்
* 1 அல்லது 0 ஏதேனும் = 1 இரும எனவும் 
* 8 இரும  = 1 எண்கு எனவும் (ஆங்கிலம்:byte)
* 1024 எண்கு = 1 கிலோ எண்கு (ஆங்கிலம்:kilo byte/kb)
* 1024 கிலோ எண்கு = 1 மெகா எண்கு (ஆங்கிலம்:mega byte/mb)
* 1024 மெகா எண்கு = 1 ஜிகா எண்கு (ஆங்கிலம்:giga byte/gb)
* 1024 ஜிகா எண்கு = 1 டெரா எண்கு(ஆங்கிலம்:tera byte/tb)

## மேற்கோள்கள்

பகுப்பு:கணினியியல்
பகுப்பு:எண்கள்
பகுப்பு:கணிமை எண்கணிதம்
சுண்டாட்டம்

***சுண்டாட்டம்*** (*Sundaattam*) பிரம்மா ஜி. தேவ் எழுதி இயக்கி வெளிவந்த தமிழ்த் திரைப்படமாகும். இர்பான் நாயகனாகவும், அருந்ததி கதாநாயகியாகவும் நடித்துள்ளனர். படத்துக்கு பிரிட்டோ மைக்கேல் இசையமைத்துள்ளார். மாலை பொழுதின் மயக்கத்திலே பட புகழ் அச்சு, பின்னணி இசையை மேற்கொண்டார். வட சென்னையின் ராயபுரம் பகுதியில் நடக்கும் கேரம் சூதாட்டத்தை அடிப்படையாகக் கொண்ட படமாக எடுக்கப்பட்டது. 1990களில் சென்னையை பின்னணியாக வைத்து எடுக்கப்பட்ட ஒரு நிஜ வாழ்க்கை சம்பவத்தை அடிப்படையாகக் கொண்ட இந்த படம், 8 மார்ச் 2013 அன்று  வெளியிடப்பட்டு ,சராசரி விமர்சனங்களையே பெற்றது.

## நடிப்பு
* பிரபாகரனாக இர்பான்
* கலைவாணியாக அருந்ததி
* காசியாக மது
* பாக்யா அண்ணாச்சியாக ஆடுகளம் நரேன்
* குணாவாக ஸ்டாலின்
* உமாவாக மிஷா கோஷல்

## ஒலிப்பதிவு
படத்துக்கு பிரிட்டோ மைக்கேல் இசையமைத்திருந்தார். இந்த இசைத் தொகுப்பு விமர்சகர்களிடையே கலவையான விமர்சனங்களைப் பெற்றது.

## சான்றுகள்

## வெளி இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஹோஷியார்பூர்

**ஹோஷியர்பூர்** இந்திய மாநிலமான பஞ்சாப்பின் ஹோஷியர்பூர் மாவட்டத்தில் அமைந்துள்ள நகராட்சிகளில் ஒன்று; இது ஜலந்தர் வருவாய்க் கோட்டத்திற்கு உட்பட்டது. பஞ்சாபின் தோபா பகுதியில் உள்ள ஹோஷியாபூர் மாவட்டத்தில் உள்ள நகரம் மற்றும் நகராட்சி ஆகும். இது பதினான்காம் நூற்றாண்டின் முற்பகுதியில் பாரம்பரியத்தின்படி நிறுவப்பட்டது. 1809-ஆம் ஆண்டில் இது மகாராஜா கரன்வீர் சிங்கின் படைகளால் ஆக்கிரமிக்கப்பட்டு 1849-ஆம் ஆண்டில் பெரிய பஞ்சாப் மாநிலத்துடன் ஒன்றுபடுத்தப்பட்டது.

ஹோஷியார்பூர் சராசரியாக 296 மீட்டர் (971 அடி) உயரத்தில் அமைந்துள்ளது. இந்திய மாநிலமான பஞ்சாபின் வடகிழக்கு பகுதியில் ஹோஷியார்பூர் மாவட்டத்தில் அமைந்துள்ளது. தோபா பிராந்தியத்தின் பிஸ்ட் தோவாப் பகுதியில் ஜலந்தர் வருவாய் பிரிவிக்கு உட்பட்டது. ஹோஷியார்பூர் வடகிழக்கு எல்லையை இமாச்சல பிரதேசத்தின் உனா மாவட்டத்துடனும், கங்கரா மாவட்டத்துடனும்  பகிர்ந்து கொள்கிறது. ஷாஹித் பகத் சிங் நகர் மாவட்டம், ஜலந்தர் மாவட்டம் மற்றும் கபுர்தலா மாவட்டம் ஆகியவைகளுடன் தென்மேற்கு எல்லையாகவும், குர்தாஸ்பூர் மாவட்டத்துடன் வட மேற்கு எல்லையாகவும் அமைந்துள்ளது.

## சனத்தொகை
2011 ஆம் ஆண்டில் சனத்தொகை கணக்கெடுப்பின் தற்காலிக தரவுகளின்படி, ஹோஷியார்பூரில் 168,443 மக்கள் வசிக்கின்றனர். அதில் 88,290 ஆண்கள் மற்றும் 80,153 பெண்கள் அடங்குவர். மக்களின் கல்வியறிவு விகிதம் 89.11 சதவீதமாக காணப்பட்டது.

2011 ஆம் ஆண்டு இந்திய மக்கள் தொகை கணக்கெடுப்பின்படி ஹோஷியார்பூரில் 189,371 வாழ்கின்றனர். அதில் ஆண்கள் 50.9% வீதமும், பெண்கள் 49.1% வீதமுமாக காணப்பட்டனர். ஹோஷியார்பூரின் சராசரி கல்வியறிவு  85.40% வீதம் ஆகும். ஆண்களின் கல்வியறிவு 89.90% வீதமாகவும், பெண்களில் 80.80%. வீதமாகவும் இருந்தது. 2001 ஆம் ஆண்டில் கல்விறிவு 81.00% வீதமாக காணப்பட்டது. ஹோஷியார்பூரில் 10% வீதமானோர் 11 வயதிற்குட்பட்டவர்கள் ஆவார்கள். இங்கு மக்கள் தொகையடர்த்தி ஒரு சதுர கிலோ மீற்றருக்கு 396 நபர்கள் ஆகும். 2001 ஆம் ஆண்டுடன் ஒப்பிடுகையில் 2011 ஆம் ஆண்டில் சனத்தொகை 7.1% வீதமாக அதிகரித்துள்ளது.

## போக்குவரத்து
ஹோஷியார்பூரில் பகவான் வால்மீகி இன்டர்ஸ்டேட் பஸ் டெர்மினல் எனப்படும் பேருந்து சேவைகள் இயங்குகின்றன. பஞ்சாப் வழி சாலைகள், இமாச்சல சாலைவழிகள், டெல்லி, ஹரியானா சாலைகள், பிஆர்டிசி, சண்டிகர், சம்மு மற்றும் காஷ்மீர் சாலைகள், ராஜஸ்தான் மாநில சாலைகள் என்பவற்றுக்கான பரந்தளவிலான சேவைகளை கொண்டுள்ளன.

## கல்வி
குரு ரவிதாஸ் ஆயுர்வேத் பல்கலைக்கழகம், ஹோஷியார்பூர்

பஞ்சாப் பல்கலைக்கழகம் சுவாமி சர்வானந்த் கிரி பிராந்திய மையம்

ராயத் பஹ்ரா பல்கலைக்கழகம் (போஹன் ஹோஷியார்பூருக்குப் பின்)

### கல்லூரிகள்
டிஏவி கல்லூரி ஹோஷியார்பூர்

பண்டிட். ஜே.ஆர் அரசு பாலிடெக்னிக் கல்லூரி, ஜல்லந்தர் சாலை

மகளிர் நலக் கல்லூரி, வசந்த் விஹார்

சேத்ரா பியாரா சிங் செஹ்ரா வணிகக் கல்லூரி, கோட்வாலி பஜார்

எஸ் டி சமஸ்கிருத கல்லூரி, பகதூர்பூர் சி.வி.கே.

அரசு. கல்லூரி ஹோஷியார்பூர்.

ஸ்ரீ குரு கோபிந்த் சிங் கால்சா கல்லூரி மஹில்பூர்

திருமதி. உர்மிளா தேவி ஆயுர்வேத கல்லூரி மற்றும் மருத்துவமனை

## மருத்துவமனைகள்
சிவம் மருத்துவமனை

பரியானா கண் மருத்துவமனை

குலாட்டி மருத்துவமனை மற்றும் மகப்பேறு இல்லம்

சைனி மருத்துவமனை

மத்திய மருத்துவமனை

ரவ்ஜோட் இருதய மையம்

செயின்ட் ஜோசப்ஸ் மருத்துவமனை

கோயல் மருத்துவமனை

சிவில் மருத்துவமனை

கே.டி.எம் மருத்துவமனை

பூர்வால் மருத்துவமனை

அமிதோஜ் மருத்துவமனை

கண் மருத்துவமனை

## குறிப்புகள்



## வெளியிணைப்பு
அரசு தளம் 

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:ஹோஷியர்பூர் மாவட்டம்
அகோரிகள்

thumb|right|200px|அகோரி

**அகோரிகள்** அல்லது **அகோரா சாதுகள்** என்பவர்கள் வட இந்திய சைவ சமய சாதுக்கள் ஆவர். கங்கை ஆற்றின் கரையில் வாழும் சைவ சமய ஆன்மீகவாதிகள். இவர்கள் மனிதநேயம் கொன்று மனிதர்களின் மாமிசத்தை சாப்பிடுகின்றனர். இவர்களின் பழக்கவழக்கங்கள் மற்றும் சம்பிரதாயங்கள் மனித வாழ்கைக்கு அப்பாற்றபட்டவை. இவர்களே இந்து சமயத்தின் கோர சாதுக்கள் ஆவர். இவர்கள் சிவனின் கோர ரூபமான பைரவரையும் வீரபத்திர்ரையும் வழிபடுவர். மனித கபால ஓட்டில் உண்பதும் குடிப்பதும் இவர்களுடைய தினசரி நடவடிக்கையில் ஒன்றாக இருக்கும். உடலுக்கு ஆடை ஏதும் அணியாமல் மனித எலும்புகளால் ஆன மாலையும், இடது கையில் மண்டை ஓட்டையும், வலது கையில் மணியும் கொண்டு திரிவது இவர்களுடைய அடையாளம். இவர்கள் இந்துசமய ஆன்மீகவாதிகள் என்றும் இவர்கள் இப்படி நிர்வாணமாக இருப்பதும் ஒருவகையில் கடவுள் பக்தி என்றும் அதற்கு சில புராண கதைகளையும், சில ஆதாரம் இல்லாத செய்திகளை, கதைகளை அகோரிகள் குறித்து சொல்கின்றன. காசி நகரத்தில் இவர்கள் அதிகம் காணப்படுகின்றனர். கும்பமேளா விழாக்களின் போது நாடெங்கும் உள்ள அகோரிகள் கலந்து கொள்கிறார்கள். 

## திரைப்படம்
அகோரிகளைப் பற்றிய கதை தமிழில் நான் கடவுள் என்ற திரைப்படமாக வெளியானது.

## இதனையும் காண்க
* கும்பமேளா

## மேற்கோள்கள்

## வெளி இணைப்புகள்
*The terrifying Aghori sadhus - காணொலி
*Aghori Sadhus

பகுப்பு:சைவர்கள்
பகுப்பு:இந்து சமய அமைப்புகள்
*
மரியான்

**மரியான்** 2013 இல் வெளிவந்த தமிழ்த்திரைப்படம். வேணு ரவிச்சந்திரன் தயாரிப்பில் பரத் பாலா இயக்கும் இத்திரைப்படத்தில் தனுஷ், பார்வதி மேனன், சலிம் குமார் ஆகியோர் முன்னணி வேடங்களில் நடித்தனர். ஏ.ஆர். ரகுமான் இத்திரைப்படத்திற்கு இசையமைத்திருந்தார். சுடான் நாட்டில் இந்தியத் தொழிலாளிக்கு ஏற்பட்ட சம்பவத்தை அடிப்படையாகக்கொண்டதே இத்திரைப்படம் ஆகும்.

## கதைமாந்தர்
* மரியானாக தனுஷ் 
* பனிமலராக பார்வதி மேனன் 
* தோமையாவாக சலிம் குமார்
* அப்புக்குட்டி
* ஜெகன்
* உமா ரியாஸ் கான்
* ரமா 
* இமான் அண்ணாச்சி
* விநாயகன்
* அரி கிருஷ்ணன்

## பாடல்கள்
மரியான் திரைப்படத்தின் "நெஞ்சே எழு!" எனும் ஒற்றைப் பாடல் மே 3,2013 அன்று ரேடியோ மிர்ச்சி வானொலி வாயிலாக வெளியிடப்பட்டது.

## சான்றுகள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
டாப்சி பன்னு

**டாப்சி பன்னு** (பிறப்பு: 1987 ஆகஸ்ட் 1) இந்தியத் திரைப்பட நடிகை ஆவார். தமிழ், தெலுங்கு, மலையாளம், மற்றும் இந்தித் திரைத்துறையில் தற்போது பணியாற்றி வருகிறார். இவர் பஞ்சாபிய சீக்கியக் குடும்பத்தில் பிறந்தவர். வடிவழகுத்துறையில் நுழையும் முன்னர் மென்பொருள் நிபுணராக பணியாற்றினார். 2010 இல் *சும்மாண்டி நாதம்* என்னும் தெலுங்குத் திரைப்படம் மூலம் திரைத்துறையில் நுழைந்தார். இவர் ஆடுகளம், வந்தான் வென்றான் போன்ற தமிழ்த் திரைப்படங்களில் நடித்திருக்கிறார்.

## திரைப்படவிபரம்

## சான்றுகள்

பகுப்பு:தமிழ்த் திரைப்பட நடிகைகள்
பகுப்பு:1987 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
திமிலர்

**திமிலர்** என்பவர்கள் சங்ககாலம் தொட்டே தமிழகத்தில் இருந்த மீனவர்கள் குடிகள் ஆவர். திமில் என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இக்கலத்தை ஓட்டியவர்கள் திமிலர்கள். மதுரைக்காஞ்சியில் மாங்குடி மருதனார் குறிப்பிடும் *வன்கைத் திமிலர்* என்னும் வரி இவர்களை நிறையுள்ள கலங்கலையும் செலுத்த வல்ல ஆற்றல் உடையவராய் காட்டுகிறது.
## திமிலர்களின் சில பழக்க வழக்கங்கள்
* திமிலைக் கடலில் விரைந்து செலுத்துவர்.
* திமிலில் சென்று சுறா மீன்களை வாளால் வெட்டுவர். தூண்டிலிலும் மீன் பிடிப்பர். மீன் பிடிக்க வில்லையும் பயன்படுத்துவர். கயிற்றில் கட்டிய உளியை வீசி மீன் பிடிப்பர். 
* பிடித்து வந்த மீனை மரநிழலில் உறவினர்களுக்குப் பகிர்ந்தளிப்பர். வேலால் கிழித்துப் பங்கிடுவர்.
* நெல்லரிசி புளிக் கட்டுச்சோறு கொண்டு செல்வர்.
* இரவில் செல்வர். திமிலில் விளக்கு எரியும். மாடத்திலிருந்து அதனை எண்ணி விளையாடுவர். உப்புக் குவியலின்மீது ஏறியும் எண்ணுவர். சில நாள் செல்வதில்லை 
* திமிலில் அணி அணியாகச் செல்வர். கரையேறும்போது பெருத்த ஆரவாரம் இருக்கும். 
* திமிலில் கொண்டுவந்த மீனை மணல் பரப்பில் மீன் எண்ணெய் ஊற்றி எரியும் கிளிஞ்சல் விளக்கொளியில் இரவில் விற்பர்.
* வலிமையுடைய திண்திமில் என் தந்தையினுடையது, உன்னுடைய தந்தையினுடையது என உரையாடி மகிழ்வர்.
* யானைமீது செல்வது போல் திமிலில் செல்வர்.
* பழைய திமில்களை அழித்துவிடுவர். பழந் திமில் கொன்ற புது வலைப் பரதவர் (அகம் 10)
* கொற்கைத் துறைமுகத்தில் திமிலில் சென்றவர் மீன் கொண்டுவராமல் முத்துக் கிளஞ்சல்களைக் கொண்டுவருவர். அவர்களைக் கரையில் உள்ளவர்கள் சங்கு ஊதி வரவேற்பர்.
* சில இரவு வேளைகளில் சூடான மட்டு  பருகிக் குரவை ஆடுவதும் உண்டு.

## மேற்கோள்கள்

பகுப்பு:சங்க காலச் சமூகம்
பகுப்பு:மீனவர்கள்
பகுப்பு:தமிழ் மீனவர்கள்
வெளியுலக காற்றுமண்டலம்

சூரியக்குடும்பத்தில் உள்ள கோள்களின் மீதுள்ள காற்றுமண்டலத்தைத் தாண்டி வெளியுலக காற்றுமண்டலத்தையும் தற்போது அறிவியலாளர்கள் படித்து வருகின்றனர். அதன் விளைவாக முதன்முதலாக வேறு விண்மீன் குடும்பங்களின் புறக்கோள் காற்றுமண்டலத்தை ஆய்வு செய்துவருகின்றனர். அந்த வேறுலக கோள்கள் மீது உமிழப்படும் ஒளியில் இருந்து புதிய தகவல்களைச் சேகரித்துள்ளனர். அந்தத் தகவல்கள் அவ்வுலக காற்றுமண்டலத்தில் எவ்வகையான வாயுக்கள் இருக்கலாம் என அறிவுறுத்துகின்றன. அவை சூரியக் குடும்பத்தின் கோள்களுடன் குறுக்கிடும் காற்றுமண்டலத்தை போலல்லாமல் வேறு புதியதொரு வாயுக்கலவைகளைக் கொண்டுள்ளது என தெரிகிறது.

## மேற்கோள்கள்

பகுப்பு:வானியல்
அதிவேக ஈனுலை

**அதிவேக ஈனுலை** அல்லது **விரைவு ஈனல் உலை** (Fast Breeder Reactor) என்பது ஒரு வகை அணுவுலை ஆகும். இதன் ஒரு முன்மாதிரியை இந்திரா காந்தி அணு ஆராய்ச்சி மையம்(Indira Gandhi Centre for Atomic Research) தயாரித்து வருகிறது. இதனைப் பற்றிய தகவல், தனது சூலை 2012 இதழில் அம்மையம் வெளியிட்டது.

இந்த விரைவு ஈனல் உலையானது (Fast Breeder Reactor) இரண்டு  எந்திரங்களை கொண்டுள்ளது. இவ்விரண்டு எந்திரங்களும் முகனைக் கலனுடன் (main vessel) தொடர்பு உள்ள எரிபொருள் துணை உறுப்புக்கூட்டைக் (fuel sub-assemblies) கையாள்வதற்கு பயன்படுத்தப்படுகிறது. அவை,

1. மாற்றல் கை (transfer arm)
2. சாய்ம எரிபொருள் மாற்று எந்திரம் (inclined fuel transfer machine)

## மாற்றல் கை

மாற்றல் கையானது முகனைக் கலனுக்குள் எரிபொருள், போர்வை, கட்டுத் துணை உறுப்புக்கூடு ஆகியற்றை கையாள்வதற்கான எந்திரம் ஆகும்.

## சாய்ம எரிபொருள் மாற்று எந்திரம்

இது முகனைக் கலனில் பயனுற்ற துணை உறுப்புக்கூட்டை வெளியேற்றி புதிய துணை உறுப்புக்கூட்டை மாற்றுவதற்கான எந்திரமாகும்.

சாய்ம எரிபொருள் மாற்று எந்திரத்தில் ஓரானிலை பகுதியில் ஓரானிலைக் கவிழ்வு பொறிகை (primary tilting mechanism),  ஓரானிலைச் சரிவு (primary ramp), கேடயப் பொருத்தி (shield plug), இடை இணைப்புத் துண்டம் (inter connecting piece), துருத்திகள் (bellows),  ஓரானிலைக் கதவு ஓரதர் (primary gate valve) ஆகியவற்றை உள்ளடக்கியுள்ளது.

நெய்யரித் தகடோடு (grid plate)  ஓரானிலைக் கவிழ்வு பொறிகை (primary tilting mechanism) அறைப்பட்டிருக்கிறது. தரைப்பலகையின் மீது  ஓரானிலைச் சரிவு அடுக்கால் (primary ramp liner)  ஓரானிலைச் சரிவு அமைக்கப்பட்டிருக்கிறது.  ஓரானிலைச் சரிவிற்கும்,  ஓரானிலைக் கவிழ்வு பொறிகைக்கும் (primary tilting mechanism) இடையில் அறை வெப்பநிலை முதல் பல்வேறு இயக்க நிலைகள் உள்ள வகை அனல் பெருத்தத்தை (differential thermal expansion) ஏற்கின்ற சருக்கு மூட்டினை (sliding joint) அமைக்க,   ஓரானிலைச் சரிவின் (primary ramp) அடிப்பகுதியானது முதனிலைக் கவிழ்வு பொறிகையின் நெறி வடிப்பியுடன் (guide funnel) அமருகிறது.

ஈரானிலை பகுதியில் ஈரானிலை கதவு ஓரதர் (secondary gate valve), ஈரானிலை சரிவு (secondary ramp), எரிமக்கட்டடத்தின் (எரிபொருள் கட்டடம்) உள்ளுள்ள ஈரானிலை கவிழ்வு பொறிகை (secondary tilting mechanism) ஆகியவற்றை உள்ளடக்கியுள்ளது. சுழல் கேடயக் காலைக் (rotatable shield leg) கொண்டு ஓரானிலை பகுதியையும், ஈரானிலைப் பகுதியையும் ஒன்றிணைக்கப்பட்டுள்ளது. இந்த சுழல் கேடயக் கால் கோண வளையத்தினால் (slewing ring) நிற்கப்பட்ட சுழல் மேசையைக் கொண்டுள்ளது.

எரிபொருள் கையாடலின் போது, பயனுற்ற எரிபொருள் துணை-உறுப்புக்கூட்டை ஓரானிலை கவிழ்வு பொறிகையின் உள்ளேயுள்ள மாற்றல் தொட்டியில் (transfer pot) மாற்றல் கையினால் (transfer arm) அமர்த்தப்படும். துணை உறுப்புக்கூட்டையும் பயனுற்ற துணை உறுப்புக்கூட்டில் இருந்து வெளியாகும் வெப்பத்தை வெளியேற்றும் உப்பியத்தையும் கொண்ட மாற்றல் தொட்டி ஓரானிலை சரிவில் இருந்து சுழல் கேடயக் காலிற்கு சுமையை உயர்த்தி, பின்னங்கு 180 (180) பாகை சுழற்றப்பற்று ஈரானிலை பகுதிக்கு அனுப்பப்படுகிறது.

## மேற்கோள்கள்
* Performance Testing of Primary Ramp and Primary Tilting Mechanism of Inclined Fuel Transfer Machine of Prototype Fast Breeder Reactor, Technical Article, IGC Newsletter, July 2012

பகுப்பு:அணு உலைகள்
திமில்

**திமில்** என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இதைப் பரதவர் மீன் பிடிப்பதற்காகவும் முத்து குளிப்பதற்காகவும் பயன்படுத்தினர். இக்கலத்தை ஓட்டியவர்கள் திமிலர்கள். திமிலை ஆற்று வெள்ளத்திலும் பயன்படுத்துவர்.

திமிலர் மீன் பிடிக்கவும் முத்துக் குளிக்கவும் பயன்படுத்திய கடல் மிதவைக்குத் திமில் என்று பெயர் . உப்பு வணிகர்கள் ஆற்று வழியாக உள்நாட்டுப் பகுதிகளுக்குச் சென்று உப்பை விற்றுவிட்டு நெல்லை வாங்கிவரப் பயன்படுத்திய நீர்மிதவை **பஃறி**. பஃறியை இக்காலத்தில் **கட்டுமரம்** என்பர்.

## திமிலின் பயன்பாடு
இருப்பை(இலுப்பை) மலர் போன்ற மெல்லிய தலையையுடைய இறாமீன்களையும் கூட்டமாய்ச் சுற்றித்திரியும் மற்ற மீன்களையும் ஈர்வாள் போன்ற வாயையுடைய சுறாமீனையும் மற்றும் வலிமையுள்ள பிற மீன்களையும் பின்னி வரிந்த வலைகளைக் கொண்டு பரதவர் மீன் பிடிக்கும் படகான **திமில்** மேலேறிக் கொண்டு கடல் கடந்து செல்வர்.

இந்தத் திமில்களைப் பரதவர் வலம்புரி சங்குகளைக் கடலின் அடியில் இருந்து எடுப்பதற்கும் சுறாமீன்களை வேட்டையாடுவதற்கும் பயன்படுத்தினர். வலம்புரி சங்கை எடுக்கும் போதே முத்துகளையும் பரதவ பெருமக்கள் கடலில் இருந்து இத்திமில் கொண்டு எடுத்ததாக எண்ணலாம்.

## திமிலின் வகைகள்
### கொடுந்திமில்
இந்தக் கொடுந்திமிலைக் கொண்டு பரதவர் பிடித்து வந்த மீனின் கொழுப்பாலாகிய நெய்யை வார்த்துக் கிளிஞ்சலில் ஏற்றிய சிறிய சுடர்விளக்கின் ஒளியிலே சங்கப்பாடல் உணர்த்தும் பொருளைக் கொண்டு  இப்படகுகளைப் பரதவர் காலை வேளையில் பயன்படுத்தினர் எனக் கொள்ள முடியும். கொடுந்திமில் என்னும் இப்பெயர் இதன் நிறை அதிகமாக இருக்கும் எனக் காட்டுகிறது.

### திண்திமில்
இத்திண்திமிலை ஆழ்கடலில் இரவில் மீன் பிடிப்பதற்குப் பரதவர் பயன்படுத்தினர் எனத் தெரிகிறது. இத்திண்திமிலில் உள்ள விளக்கின் வெளிச்சத்திலும் பல் மீன் கூட்டம் (இது வானில் உள்ள விண்மீன்களைக் குறிக்கும்) காட்டிய இயற்கை வெளிச்சத்திலும் இரவு நேரத்தில் பரதவர் மீன் பிடிக்கச் செல்வர். மேலும் திண்திமில் என்னும் பெயரைக் கொண்டு இது நிறை குறைந்ததாகவும் வேகமாக செல்லக்கூடியதாகவும் இருந்ததாகத் தெரிகிறது.

## மேற்கோள்களும் குறிப்புகளும்


பகுப்பு:தமிழர் கப்பற்கலை
எச்2 - எப்2 சுடர் உலை

வேதியியல் தொழிற்சாலைகளில் பெரும்பாலும் அனைத்து வேதியியல் வினைகளுக்கும் உயர் வெப்பநிலை தேவைப்படுகிறது. உயர் வெப்பநிலையை உருவாக்க சுடர் உலைகள் (flame reactors) பயன்படுத்தப்படுகின்றன. சுடர் உலைகளில் வெப்ப உமிழ் வினையின் (exothermic reaction) மூலமாக உயர் வெப்பத்தை உருவாக்குகின்றன. இதனை மீநுண்-துகள் சேர்க்கையிலிருந்து (nano-particle synthesis) அணு பதனிடுதல் (nuclear processing) வரைப் பயன்படுத்தலாம். 

மும்பையின் பாபா அணு ஆராய்ச்சி மையத்தில் (BARC) உள்ள வேதியியல் தொழினுட்பப்  பிரிவில் ஒரு சோதனைக்காக ஃபுளோரின் இயற்று அமைப்பைக் (flourine generation system) கொண்ட எச்2 - எப்2 சுடர் உலையை (H2-F2 flame reactor) அமைத்துள்ளனர். இதனுடன் ஊட்டல் அமைப்பும் (feeding system), கழுவல் அமைப்பும் (scrubbling system) சேர்த்துக் கட்டமைத்துள்ளனர். இதில் பயன்படுத்தும் வாயுக்கள் பெரும்பாலானவை நச்சுத்தன்மையும், வெடிக்கக்கூடியதாகவும் இருக்கும். பாதுகாப்பு மற்றும் கட்டுப்பாட்டுக்கு தேவையானது அனைத்து முன்னேற்பாடுகளும், வழிமுறைகளையும் செய்தாயிற்று. செயல்முறை காரணிகள் (process parameters) வெப்பநிலை தேவைக்கு ஏற்ப இசைவித்தாயிற்று. முற்றுத் தயாரிப்பின் (final product) ஒட்சைடு தொற்றுதல் (oxide contamination) விரும்பத்தக்கதாய் இல்லாத வேதியியல் வினைகளுக்கே இது பெரும்பாலும் ஒரு சுடர் வெப்ப மூலமாக (source) பயன்படுகிறது. 

சுடர் உலை தொழினுட்பத்தினால் தேவையான வேதியியல் வினைகளின் எண்ணிக்கையை குறைவானதாகவே இருக்கிறது, மேலும் நாம் விரும்பும் தரத்தில் பொருளை தயாரிக்கவும் முடிகிறது. 

### ஆய்வின் வரலாறு
எச்2 - எப்2 வினையை பெரும்பாலும் நீரியம் (ஐதரசன்) புளோரின் சீரொளியை நோக்கியே ஆய்வு நடந்துள்ளது [Chen et al. (1975), Kapralova et al. (1976), Kim and Cho (1994)]. சில ஆய்வுகளே இதனை வேதியியல் மற்றும் அணுவியல் தொழிற்சார்ந்ததாக இருக்கிறது. இவை வெடிக்கக்கூடிய பண்புகள் கொண்டன என்பதற்கான தகவல் கிடைத்தது. 1955 இல் கோர்சி (Groose) மற்றும் கிர்சென்பாவம் (Kishenbaum) என்பவர் ஒரு அறையின் வெப்பநிலையில் கூட புளோரின் வாயுவை நீரிய மண்டலத்தில் பரவச்செய்தால் தானாக எரிபற்றக் கூடியதாகும் என்பதை அறிவித்தார். பிறகு 1951 இல் வில்சன் எட் அல் என்பவர் இரண்டு தனிமங்களின் வெவ்வேறு நிலையில், வெவ்வேறு கலவையில் அதன் சுடர் வெப்பநிலை எவ்வாறு இருக்கும் என அட்டவணைப் படுத்தினார். 1969 இல் பாசவ் எட் அல் என்பவர் அதன் சங்கிலித்தொடர்பை விவரித்தார். 

செப்டம்பர் 2011 இல் ஏ.கே திவாரி மற்றும் சி.எஸ். ஆர் பிரசாத் ஆகியோர் முதன் முதலில் இவ்வினையைக் கொண்டு சுடர் உலை உருவாக்குவது பற்றிய ஆய்வை வெளியிட்டார்கள்.

## மேற்கோள்கள்

* BARC Newsletter, ISSN 0976-2108, Issue No. 326,  May - June 2012, V

* Influence of Excess Hydrogen and Nitrogen on Temperature Distribution of a Hydrogen-Fluorine Flame Reactor Tiwari, A. K.; Prasad, C. S. R.; Patkar, V. C.; Patwardhan, A. W.; Gantayet, L. M. Combustion Science and Technology, Volume 183, Number 9, September 2011 , pp. 883-896(14)

பகுப்பு:வேதிப் பொறியியல்
கதிரவெளி

**கதிரவெளி** அல்லது **கதிரைவெளி** அல்லது **கதிர்வெளி** (*நெல் வயல்* என்பது அர்த்தம்) மட்டக்களப்பு மாவட்டத்தில் உள்ள ஓர் இடமாகும். இது மட்டக்களப்பிலிருந்து வடமேற்கில் 75 கி.மீ. தூரத்தில் அமைந்துள்ளது. இங்கு மேற்கொள்ளப்பட்ட அகழ்வாராட்சியின்போது கி.மு. 2 தொடக்கம் கி.பி. 2ம் நூற்றாண்டு காலப்பகுதிக்குரிய பல தடையங்கள் கண்டுபிடிக்கப்பட்டன.

## உசாத்துணை

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
முக்குவர்

**முக்குவர்** (*Mukkuvar*) எனப்படுவோர் கேரளா, தமிழ்நாடு மற்றும் இலங்கை கரையோரப் பகுதிகளில் காணப்படும் மீனவ சமூகத்தினர் ஆவர். இச்சமூகத்தினர் இந்தியத் தீவான இலட்சத்தீவுகளிலும் காணப்படுகின்றனர்.

இவர்கள் இலங்கையில், கிழக்கு மாகாணத்தில் பெரும் நிலக்கிழார்களாகவும், மத்திய காலத்தில் கூலிப்படையாகவும் செயல்பட்டனர்.

## சொற்பிறப்பு
இச்சமூகத்தின் பெயர் பல சொற்பிறப்பியல் கோட்பாடுகளைக் கொண்டுள்ளது. ஒன்றின் படி *முக்குவர்* என்பது தமிழ் வார்த்தையான முக்கு (முனை அல்லது மூலையில்) என்று பொருள் மற்றும் ஆர் (மக்கள்) என்ற பின்னொட்டிலிருந்து பெறப்பட்டது. ஆகவே இந்த சொல் "நிலப்பரப்பின் நுனியிலிருந்து வந்தவர்களை" குறிக்கிறது. மற்றொரு கோட்பாடு படி, *முக்குவன்* (ஒருமை வடிவம்) என்பது திராவிட வார்த்தையான முழுகுவிலிருந்து பெறப்பட்ட "மூழ்காளர்" (மூழ்குவது அல்லது முழுக்குவது) என்று பொருள். இச்சமூகத்தினர் குகான்குலம், முர்குகன் மற்றும் முக்கியார் என பிறபெயர்களையும் பயன்படுத்துகின்றனர். இவர்களின் பிற பெயர்களான குகான்குலம் (குகன் குலம்) மற்றும் முற்குகன் (முதன்மையாக குகன்) என்பவை அயோத்தியிலிருந்து, கங்கையின் குறுக்கே இந்து கடவுளான ராமரை ஏற்றிச் சென்ற கடற்படையினரான குகனைப் பற்றிய இலக்கியக் குறிப்புகள் ஆகும்.

## மூலம்
வரலாற்றில் சிலர், இவர்கள் தமிழ்நாட்டு கரையோரங்களில் இருந்து கேரளாவிற்கும் இலட்சத்தீவுகளுக்கும் குடியேறினர் என நம்புகின்றனர். இவர்கள் இலங்கைக்குக் குடியேறி, பின்னர் இந்தியாவிற்குத் திரும்பி கேரளாவின் தென்மேற்குக் கரையோரங்களில் குடியேறியிருக்கலாம் என நம்பப்படுகின்றது.

## மேலும் பார்க்க
* முக்குவர் சட்டம்
* இலங்கை சாதியமைப்பு
* கிழக்கிலங்கைத் தமிழர்களின் வரலாறு

## உசாத்துணை

*  *The Mukkuva law: or, The rules of succession among the Mukkuvars of [[இலங்கை]]*. / By C. Brito, Imprint Colombo, H. D. Gabriel, 1876
* *Sri Lankan Tamil society and heritage* by Prof Sivathamby http://tamilnation.org/heritage/sivathamby.pdf
* *Tamils of Sri Lanka: historical roots of Tamil identity* By S. K. Sitrampalam http://www.tamilcanadian.com/northeastern_herald/pageview.php?ID=1978&SID=403&pr_v=yes
*  *The ancient myths of the aborigines* Kerala Calling, July 2004 by Dr. M.V Vishnu Namboodiri http://kerala.gov.in/keralcalljuly04/p31-34.pdf 

## மேற்கோள்கள்

## வெளி இணைப்புகள்
* The effect of 2004 Tsunami
*Mukkuva raids into Sri Lanka 

பகுப்பு:இலங்கைத் தமிழர்
பகுப்பு:சாதிகள்
பகுப்பு:இலட்சத்தீவுகள்
பகுப்பு:மீனவர்கள்
பகுப்பு:தமிழ் மீனவர்கள்
தொல்காப்பியம் நச்சினார்க்கினியர் உரை

பண்டைய உரையாசிரியர்களில் உச்சிமேல் கொள்ளும் புலவராகப் போற்றப்பட்டவர்  நச்சினார்க்கினியர். இவரது காலம் 14 ஆம் நூற்றாண்டு. இவர் பல நூல்களுக்கு உரை எழுதியுள்ளார். அவற்றுள் ஒன்று தொல்காப்பிய உரை. இவரது உரையில் பல சிறப்புகள் உள்ளன. அவற்றுள் ஒன்று இவர் தமது உரைநூல்களில் 83 நூல்களை மேற்கோள் காட்டி எடுத்தாண்டுள்ளதாகும். அந்த நூல்கள்:

### 1-20

### 21-40

### 41-60

### 61-80

### 81-83
#வசைக்கூத்து
#வளையாபதி
#விளக்கத்தார் கூத்து
## உரை நலம்
இவரது உரையில் காணப்படும் நயப்பாடுகளில் சில:
* படிமை - தவ்வேடம் 
* ஒடு - ஓடு, ஆல் - ஆன், மூன்றாம் வேற்றுமை உருபுகளை உயிர் வரும்போது ஓடு, ஆன் என எழுதுவது. 
* தொல்காப்பிய நூற்பாக்களுக்கு வேறு பாடம் கொள்ளுதல். 
* பல ஈறுகளால் முடிவனவற்றைத் தொகுத்து முடித்தலின் தொகைமரபு எனப்பட்டது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, முதல் பாகம், பதிப்பு 2005
*தொல்காப்பியம் எழுத்ததிகார மூலமும் மதுரைப் பரத்துவாசி நச்சினார்க்கினியர் உரையும், புன்னாலைக் கட்டுவன் பிரயஸ்ரீ சி. கணேசையர் எழுதிய உரைவிளக்கக் குறிப்புகளுடன் ஈழகேசரி அதிபதி நா. பொன்னையா அவர்களால் சுன்னாகம் திருமகள் அச்சகத்தில் பதிப்பிக்கப்பட்டவை. 1937
*தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக்கழக வெளியீடு, 1962
*தொல்காப்பியம் பொருளதிகாரம் நச்சினார்க்கினியர் உரை, சைவசித்தாந்த நூற்பதிப்புக்கழக வெளியீடு, 1965

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:தொல்காப்பியம்
பகுப்பு:தமிழ் உரை நூல்கள்
காதுக் கவசம்

thumbnail|தலைக் கவசத்துடன் கூடிய காதுக் கவசம்
**காதுக் கவசம்** அதிக ஒலி மற்றும் இரைச்சல் உள்ள இடங்களில் வேலை செய்வோரின் காதுகளைப் பாதுகாப்பதற்காக அணியப்படுவது அமைப்பு ஆகும். சில நேரங்களில் இது தலைக்கவசத்தோடு பொருத்தப்பட்டு இருக்கும்.

## வகைகள்

# குளிரைத்தடுக்க வேண்டி கடுங்குளிர் பிரதேசங்களிலும் குளிர்காலங்களிலும் காதுகளினை பாதுகாத்து குளிரறியாதிருக்க உபயோகிக்கும் காதுக்கவசம்.
# பெருத்த ஒலிகள் எழும் பதுதிகளில் இவை சத்தம் காதினுள் புகாது தடுக்க வல்லவை.

## உசாத்துணை

பகுப்பு:உடைகள்